Vedtægterne i andelsboligforeninger indeholder almindeligvis ikke bestemmelser om, hvor mange dage man skal opholde sig i boligen om året. Af vedtægterne følger sædvanligvis blot, at man skal benytte ”..andelsboligen til helårsbeboelse for sig selv og sin husstand”. Dette krav opfyldes ved, at man dels tilmelder sig folkeregisteret på andelsboligens adresse og dels anvender andelen som helårsbolig.
Der kan ikke uden særskilt bestemmelse i vedtægten opstilles krav om, at man de facto skal overnatte 180 dage per kalenderår i lejligheden. Indeholder jeres vedtægt en sådan bestemmelse er du imidlertid forpligtet til at overholde den, da vedtægten har forrang over lovgivningen omkring anvendelse af sommerhuse.
Skulle jeres vedtægt indeholde en 180-dages-regel skal jeg foreslå, at du indleder arbejde med at få vedtægten ændret, da bestemmelsen er usædvanlig og unødigt indsnævrende.
Har du spørgsmål til processen i den forbindelse, så er du velkommen til at kontakt mig på tlf.: 49250958.
Mvh Erik Matthiesen
Advokat (H)
Erma@advodan.dk